Damarwulan

Damarwulan ya iku salah sijiné tokoh legénda cariyos rakyat Jawa.Koesoemawardhani, Goesti Raden Adjeng Siti Noeroel Kamaril Ngasarati. Damar Woelan ngarit. Toneelstuk van de Langendrija-Klitik (lakon wayang klitik). Soerakarta, 1930. Kisah Damarwulan iki cukup populèr ing masarakat lan akèh vèrsi lakoné, sendratari lan uga carita tulis kang wis digawé. Lumrahé, cariyos cariyos iku manut saka Serat Damarwulan, kang dikira wiwit ditulis ing pungkasan panguasaan Majapahit.

 Ringkasan Carita 
Dicariyosake, jaman biyèn Damarwulan ngabdi dadi tukang ngarité Patih Loh Gender saka Majapait. Amarga kapinteran uga kawegigané, Damarwulan dadi abdi andalan Patih Loh Gender. Sak liyané iku, Anjasmara putri sang patih kesengsem lan seneng karo Damarwulan. Banjur Damarwulan olèh tugas saka Raja Putri Majapait, ya iku Ratu Kencana Wungu, supaya nyamar kanggo ngalahaké Menak Jinggo panguasa Blambangan kang duwé niyat brontak karo praja Majapahit. Damarwulan kang gantheng bisa narik kawigatèn selir-selir Menak Jinggo, ya iku Waeta lan Puyengan.Tjakraningrat, Kangdjeng Pangéran Harja. Serat Damarwulan. Penerbit R. Soemodidjojo, Ngajogjakarta Hadiningrat, 1953. Amarga pambyantuné Waeta lan Puyengan, Damarwulan bisa nétuk gaman ampuhé Menak Jinggo ya iku Gada Wesi Kuning. Menak Jinggo banjur bisa dikalahké lan Damarwulan dadi Pahlawan. Seliré Menak Jinggo diboyong, lan banjur Damarwulan nglamar sang Raja Putri Majapahit.

Nanging, ing kesenian wayang Banyuwangi lan Jangèr, carita Menak Jinggo béda karo carita ing serat Damarwulan. Menak Jinggo iku bagus, disenengi wong wadon, wicaksana, lan seneng tulung-tinulung karo rakyaté. Menak Jinggo ngraman amarga Kencana Wungu ora nepati janjiné ora gelem dipèk bojo Menak Jinggo sawisé Menak Jinggo ngalahaké Kebo Marcuet kang gawé gègèr ing Majapahit. Sanajan Menak Jinggo bisa dikalahké Damarwulan, nanging Menak Jinggo dianggep kinurmatan.

 Galeri 
Galeri lan buku Serat Damar Wulan ngagem 66 gambar saiki wis ana ing Wikisource basa Jawa: :s:ꦱꦼꦫꦠ꧀ꦢꦩꦂꦮꦸꦭꦤ꧀/Iluminasi_dan_Ilustrasi. Transkripsine taksih dikerjakne ing :s:Indhèks:Serat Damar Wulan.pdf.

 Cathetan suku 

Kategori:Folklor Jawa
Kategori:Sastra Jawa Anyar